Ingkang punika atur wangsulan kula ing kangjêng tuwan residhèn. Mênggah karampunganipun, Sôntatruna, inggih sampun kula ewahi, sangking pangetang kula pun Sôntatruna wau, inggih lêrês botên mawi amêjahi tiyang, ananging purun-purun angècu dhatêng para tuwan-tuwan. Mênggah paukumanipun têtêp kabucal dhatêng sabrang, laminipun 16 taun. Dados kula tikêl kalihan paukumanipun tiyang ngècu dhatêng tiyang Jawi, punika mênawi sampun amarêngi karsanipun ing kangjêng tuwan residhèn. Mênggah watêsipun ing paukuman nêmbêlas taun wau, badhe lajêng kula inggahakên dhatêng ing anggêr agêng, supados kanggea ing salaminipun. Kalihan karampunganipun tiyang durjana èstri ingkang nama Nyai Kêlas. [Kêla...]